|  |  |  |
| --- | --- | --- |
| **Kriterij** | | **Bodovi** |
| **1** | **Veličina gospodarstva SO** | **Najviše 12** |
|  | Od 2.000 do 3.999 | 8 |
|  | Od 4.000 do 5.999 | 10 |
|  | Od 6.000 do 7.999 | 12 |
| **2** | **Dob nositelja/odgovorne osobe poljoprivrednog gospodarstva** | **Najviše 10** |
|  | Nositelj/odgovorna osoba PG-a na dan podnošenja prijave projekta nije starija od 35 godina | 10 |
|  | Nositelj/odgovorna osoba PG-a na dan podnošenja prijave projekta starija je od 35 godina i mlađa od 45 godina | 9 |
|  | Nositelj/odgovorna osoba PG-a na dan podnošenja prijave projekta starija je od 45 godina | 8 |
| **3** | **Aktivnosti iz poslovnog plana imaju pozitivan utjecaj na okoliš** | **Najviše 12** |
|  | **Aktivnosti iz poslovnog plana odnose se na ekološku proizvodnju** | 12 |
|  | Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade | 10 |
|  | Aktivnosti prikazane u poslovnom planu uključuju ulaganja u obnovljive izvore energije | 8 |
| **4** | **Broj stanovnika naselja u kojem se ulaganje provodi** | **Najviše 10** |
|  | Naselja unutar JLS-a u sastavu LAG-a do 499 stanovnika | 10 |
|  | Naselja unutar JLS-a u sastavu LAG-a od 500 do 1499 stanovnika | 9 |
|  | Naselja unutar JLS-a u sastavu LAG-a od 1500 i više stanovnika | 8 |
| **NAJVEĆI MOGUĆI BROJ BODOVA** | | **44** |
| **PRAG PROLAZNOSTI** | | **18** |

**DODATNA POJAŠNJENJA KRITERIJA ODABIRA**

Da bi projekt unutar tipa operacije 1.2.2. Potpora razvoju malih poljoprivrednih gospodarstava (TO 6.3.1. PRR) bio prihvatljiv za dodjelu potpore, korisnik mora imati minimalno **18** bodova (prag prolaznosti).

**Kriterij odabira 1: VELIČINA GOSPODARSTVA SO**

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od uprave Ministarstva poljoprivrede koje je nadležno za izdavanje potvrde o ekonomskoj veličini, nakon objave Natječaja te ovjerene i potpisane. Nositelj će si dodijeliti odgovarajuće bodove sukladno ekonomskoj veličini.

**Kriterij odabira 2: DOB NOSITELJA/ODGOVORNE OSOBE POLJOPRIVREDNOG GOSPODARSTVA**

Nositelj/odgovorna osoba PG-a ostvaruje bodove po ovom kriteriju ovisno o njegovoj dobi na dan podnošenja prijave projekta, a dokazuje se datumom rođenja navedenom u važećoj osobnoj iskaznici.

**Kriterij odabira 3: AKTIVNOSTI IZ POSLOVNOG PLANA IMAJU POZITIVAN UTJECAJ NA OKOLIŠ**

Da bi korisnik ostvario bodove po kriteriju: *„Aktivnosti iz poslovnog plana odnose se na ekološku proizvodnju“* sve aktivnosti u poslovnom planu moraju se odnositi na ekološku poljoprivredu, korisnik mora biti evidentiran u nadležnom Upisniku subjekata u ekološkoj proizvodnji koji vodi Ministarstvo poljoprivrede, te je u prijavi projekta dostavio Rješenje o upisu u Upisnik subjekata u ekološkoj proizvodnji i posljednju Potvrdnicu (certifikat) kontrolnog tijela.

Da bi korisnik ostvario bodove po kriteriju*: „Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade“* svi kupljeni traktorski priključci i/ili oprema prikazani u poslovnom planu moraju biti novi.

Da bi korisnik ostvario bodove po kriteriju: *„Aktivnosti prikazane u poslovnom planu uključuju ulaganja u obnovljive izvore energije“* aktivnosti prikazane u poslovnom planu moraju se odnositi na kupnju i/ili ugradnju solarnih sustava, kupnju i/ili ugradnju dizalica topline, kupnju i/ili ugradnju sustava za grijanje na biomasu.

**Kriterij odabira 4: BROJ STANOVNIKA NASELJA U KOJEM SE ULAGANJE PROVODI**

Nositelj projekta će po ovom kriteriju ostvariti bodove ovisno o broju stanovnika naselja u kojem se ulaganje/aktivnost iz poslovnog plana provodi.

Da bi nositelj projekta ostvario bodove po ovom kriteriju mora u Poslovnom planu (tablični dio) u dijelu „Akcijski i financijski plan projektnih aktivnosti“ kod „Lokacije ulaganja“ osim katastarske općine naznačiti i katastarske čestice, JLS i naziv naselja u kojem se katastarske čestice nalaze.

Kao dokaz tome dostavlja se Potvrda o teritorijalnoj pripadnosti katastarske čestice izdana od Državne geodetske uprave iz koje je razvidno na području kojeg naselja se nalazi pojedina katastarska čestica.

Ukoliko se ulaganja/aktivnosti iz poslovnog plana provode na području više naselja koja ne pripadaju u isti rang naselja po broju stanovnika, naseljem u kojem se ulaganje provodi smatrat će se naselje u kojem je sjedište poljoprivrednog gospodarstva upisanog u Upisnik poljoprivrednika i/ili u Upisnik obiteljskih poljoprivrednih gospodarstava.

Nositelj projekta koji u poslovnom planu navodi aktivnost kupnje ili zakupa poljoprivrednog zemljišta nije obvezan navesti katastarsku česticu koja je predmetom kupnje ili zakupa ukoliko mu ista nije poznata, već samo katastarsku općinu u kojoj namjerava istu kupiti ili zakupiti. U tom slučaju ostvarit će se bodovi za naselje u kojem je sjedište poljoprivrednog gospodarstva upisanog u Upisnik poljoprivrednika i/ili u Upisnik obiteljskih poljoprivrednih gospodarstava.

Ako nositelj projekta ne navede i katastarske čestice i naziv naselja u kojem se čestice nalaze neće ostvariti bodove po ovom kriteriju. Iznimka su prihvatljive aktivnosti broj 3, 8 i 9 iz točke 3.2. LAG natječaja.

**DODATNI KRITERIJI IZ LRS-A:**

U slučaju da dva ili više projekata imaju jednak broj bodova nakon izvršenog rangiranja sukladno kriterijima za odabir projekta, a prelaze prag prolaznosti, prednost će se odrediti slijedećim redoslijedom:

1) Pojedinačni kriteriji po redoslijedu u tablici kriteriji odabira,

2) Vrijeme podnošenja prijave projekta.

Kriterij 1. u tablici kriterij odabira ima najveću važnost, što znači da će se kriterij 2. u tablici kriterij odabira primjenjivati samo ukoliko se prijavitelji i po kriteriju 1. nalaze u istom bodovnom rangu. Kriterij 3. u tablici odabira primjenjivati će se ukoliko se prijavitelji i po kriteriju 2. u tablici kriterij odabira nalaze u istom bodovnom rangu, te kriterij 4. koji će se primjenjivati ukoliko se po svim prethodnim kriterijima prijavitelji nalaze u istom bodovnom rangu.

Ukoliko dva ili više projekata po svim pojedinačni kriteriji po redoslijedu u tablici kriteriji odabira pripadaju istom bodovnom rangu prednost se određuje prema vremenu podnošenja prijave projekta.

Ako se prednost određuje prema vremenu podnošenja prijave projekta, prednost imaju prijave projekta na slijedeći način:

- kod potpunih prijava projekata za koje nije tražena dopuna, vrijeme podnošenja potpune prijave projekta smatra trenutak slanja (datum, sat, minuta, sekunda) istih preporučenom pošiljkom s povratnicom;

- kod nepotpunih prijava projekata (prijave projekata za koje je izdan Zahtjev za D/O/I) prednost imaju prijave nositelja projekata koji su u kraćem roku postupili po Zahtjevu za D/O/I. Ako nepotpune prijave projekata imaju jednaki broj bodova i jednak vremenski rok podnošenja dopune, prednost imaju ranije podnesene prijave projekta (datum, sat, minuta, sekunda).

Potpune prijave imaju prednost nad nepotpunim prijavama.

Ako dvije ili više prijave projekata i nakon takve provjere imaju isti broj bodova, provest će se postupak izvlačenja slučajnim odabirom u prisutnosti javnog bilježnika.